

Številka: 352-167/2018-4

Datum: 28. 05. 2018



Javni stanovanjski sklad Mestne občine Ljubljana, Zarnikova ulica 3, Ljubljana, objavlja na podlagi 50. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18)

**JAVNO DRAŽBO**

**za prodajo nepremičnine Javnega stanovanjskega sklada Mestne občine Ljubljana**

1. **NAZIV IN SEDEŽ PRODAJALCA IN ORGANIZATORJA JAVNE DRAŽBE:**

**Javni stanovanjski sklad Mestne občine Ljubljana,** Zarnikova 3, Ljubljana, matična številka: 1719572000, ID številka za DDV: SI 41717031.

1. **OPIS PREDMETA JAVNE DRAŽBE:**

**nepremičnina – zemljiška parcela z ID znakom 1722-901/22 v k.o. Trnovsko predmestje,** v izmeri 911,00 m2, ki se nahaja med Potjo na Rakovo jelšo, Srebrničevo ulico in Ulico Jožeta Mirtiča, 1000 Ljubljana.

Iz potrdila o namenski rabi, št. 3506-1769/2018-2 MPr z dne 3. 5. 2018, izhaja, da se predmetna zemljiška parcela nahaja na območju stavbnih zemljišč. Zemljišče spada v območje, kjer velja Odlok o občinskem prostorskem načrtu Mestne občine Ljubljana – strateški del (Uradni list RS, št. 78/10, 10/11 – DPN, 72/13 – DPN, 92/14 – DPN, 17/15 – DPN, 50/15 – DPN, 88/15 – DPN in 12/18 – DPN) in Odlok o občinskem prostorskem načrtu Mestne občine Ljubljana – izvedbeni del (Uradni list RS, št. 78/10, 10/11 – DPN, 22/11 – popr., 43/11 – ZKZ-C, 53/12 – obv. razl., 9/13, 23/13 – popr., 72/13 – DPN, 71/14 – popr., 92/14 – DPN, 17/15 – DPN, 50/15 – DPN, 88/15 – DPN, 95/15, 38/16 – avtentična razlaga, 63/16, 12/17 – popr. in 12/18 – DPN). Parcela predstavlja funkcionalno zaključeno celoto. Po podatkih GURS-a zemljiška parcela meri 911,00 m2, pri dejanski rabi pa je vpisano, da gre za pozidano zemljišče.

Pravno stanje nepremičnine je urejeno ter je samostojno prodajljiva enota. Iz zemljiške knjige je razvidno, da na nepremičnini ni vpisana nobena pravica ali pravno dejstvo, ki bi omejevala lastninsko pravico na nepremičnini. Stanje nepremičnine v naravi se ujema z uradnimi podatki GURS.

Nepremičnina je prosta vseh bremen.

1. **IZKLICNA CENA IN NAJNIŽNI ZNESEK VIŠANJA IZKLICNE CENE:**

izklicna cena je **101.400,00 EUR** (z besedo:sto en tisoč štiristo EUR 00/100) in **ne vključuje DDV v višini 22 %, ki ga plača kupec.**

Najnižji znesek višanja je **5.000,00** **EUR** (pet tisočEUR 00/100) oz. mnogokratnik navedenega zneska.

1. **POGOJI PRODAJE**
	1. Prodajna pogodba bo sklenjena v obliki zasebne listine.
	2. Nepremičnina je naprodaj po načelu »videno – kupljeno« zato ne bo mogoče uveljavljanje prodajalčeve odgovornosti za stvarne in pravne napake.
	3. Nepremičnina bo prodana najugodnejšemu dražitelju, to je s ponudnikom, ki pristane na vnaprej določene pogoje in ponudi najvišjo ceno.
	4. Najugodnejši dražitelj bo moral pred sklenitvijo prodajne pogodbe podati pisno izjavo, da ni povezana oseba v skladu s 7. odstavkom 50. člena Zakona o stvarnem premoženju države in samoupravnih lokalnih skupnosti.
	5. Najugodnejši dražitelj bo moral skleniti prodajno pogodbo v roku 15 dni po končani dražbi. V nasprotnem primeru se najugodnejšemu dražitelju lahko podaljša rok za sklenitev pogodbe, vendar ne za več kot 15 dni, ali pa zadrži njegova varščina. Če najugodnejši dražitelj v podaljšanem roku ne podpiše pogodbe se bo štelo, da je od nakupa odstopil in ima prodajalec pravico zadržati vplačano varščino.
	6. Po plačilu celotne kupnine in po poravnanih vseh stroških se bo kupcu nepremičnina izročila v last in posest s pravico vpisa lastninske pravice na kupljeni nepremičnini v zemljiški knjigi.
	7. Plačilo celotne kupnine najkasneje v roku 30 dni po sklenitvi prodajne pogodbe je bistvena sestavina pogodbe.
	8. Zemljiškoknjižno dovolilo za vpis lastninske pravice na nepremičnini v zemljiško knjigo ni sestavni del prodajne pogodbe in se izroči po prejemu celotne kupnine.
	9. Kupec bo poleg ponujene kupnine dolžan plačati še pripadajoči DDV v višini 22 %, ki bo odmerjen na podlagi sklenjene prodajne pogodbe, notarsko overitev podpisa zakonitega zastopnika prodajalca na prodajni pogodbi in stroške v zvezi z zemljiškoknjižno izvedbo prodajne pogodbe na njegovo ime in v njegovo korist v zemljiški knjigi.
2. **NAČIN IN ROK PLAČILA KUPNINE**

Kupnino, zmanjšano za višino vplačane varščine, bo moral uspeli dražitelj poravnati na transakcijski račun Javnega stanovanjskega sklada Mestne občine Ljubljana št.: 01261-6520972441, sklic na št. 1201-0000, v roku 30 (tridesetih) dni od dneva sklenitve prodajne pogodbe, v enkratnem znesku.

1. **KRAJ IN ČAS JAVNE DRAŽBE**

Javna dražba se bo vršila dne **21. 6. 2018** na sedežu Javnega stanovanjskega sklada Mestne občine Ljubljana, Zarnikova 3, Ljubljana, v sejni sobi v III. nadstropju **ob 9.00 uri.** Kandidati se bodo morali 15 minut pred začetkom javne dražbe izkazati z dokazili iz 7. točke te objave.

1. **POGOJI ZA UDELEŽBO NA JAVNI DRAŽBI**

7.1 Na javni dražbi lahko sodeluje domača ali tuja, pravna ali fizična oseba, ki izpolnjuje pogoje veljavne zakonodaje za pridobitev lastninske pravice tujcev na nepremičninah v RS, in se pravočasno in pravilno prijavi, tako da:

* Plača varščino in predloži dokazilo o njenem plačilu, iz katerega je poleg plačila razvidna tudi celotna številka TRR računa za primer vračila varščine.
* Predloži pisno pooblastilo, ki se mora nanašati na predmet javne dražbe, v primeru, če se v imenu dražitelja javne dražbe udeleži pooblaščenec.
* Predloži izpisek iz sodnega registra, ki ne sme biti starejši od treh mesecev, v primeru, da se prijavi pravna oseba.
* Predloži izvirnik in kopijo osebnega dokumenta (potni list ali osebna izkaznica), če se prijavi fizična oseba oz. predloži izpis iz poslovnega registra, ki ne sme biti starejši od treh mesecev, če se prijavi samostojni podjetnik.
* Pisno izjavi, da se v celoti strinja s pogoji javne dražbe.

7.2 Organizator javne dražbe bo potrdil vse pravilne in pravočasne prijave, ter vsakemu zainteresiranemu dražitelju izročil številko, pod katero bo voden med javno dražbo.

1. **VARŠČINA**

8.1 Dražitelji morajo do vključno dne **18. 6. 2018** vplačati varščino, ki znaša 10% izklicne cene, na račun Javnega stanovanjskega sklada Mestne občine Ljubljana št.: 01261-6520972441, sklic na št. 1201-0000, z navedbo »plačilo varščine Rakova jelša I«.

8.2 Plačana varščina se izbranemu dražitelju vračuna v kupnino, ostalim dražiteljem, ki niso uspeli na javni dražbi pa se varščina vrne brez obresti v roku 8 dni po zaključku javne dražbe.

8.3 Če kupec ne sklene pogodbe ali ne plača kupnine, prodajalec obdrži varščino.

1. **INFORMACIJE:**

Informacije lahko zainteresirani dražitelji dobijo na Javnem stanovanjskem skladu Mestne občine Ljubljana, Zarnikova 3, 1000 Ljubljana: kontaktna oseba ga. Anja Šegula, tel. št.: 01/306-43-42.

**Zainteresirani ponudniki lahko sami opravijo ogled nepremičnine.**

1. **DRUGI POGOJI IN PRAVILA JAVNE DRAŽBE**

10.1 Javna dražba se izvaja v skladu z Zakonom o stvarnem premoženju države in samoupravnih lokalnih skupnosti (Uradni list RS, št. 11/18) in določili Uredbe o stvarnem premoženju države in samoupravnih lokalnih skupnosti (Uradni list RS, št. 34/11 s spremembami). Pravila javne dražbe so objavljena skupaj s predmetno objavo javne dražbe ter so sestavi del zapisnika o izvedbi javne dražbe.

10.2 Na javni dražbi uspe ponudnik, ki pristane na vnaprej določene pogoje in ponudi najvišjo ceno.

10.3 S potrditvijo izklicne cene s strani dražiteljev se šteje, da so dražitelji, ki izpolnjujejo pogoje, pristopili k javni dražbi. Če več dražiteljev vplača varščino in nihče ne pristopi na javno dražbo (razen v primeru višje sile) ali nihče od njih ne sprejme izklicne cene, prodajalec zadrži sorazmerni delež varščine vsakega dražitelja, tako da vsota zadržanih varščin doseže višino varščine zahtevane v zadevnem postopku prodaje. V tem primeru se šteje, da dražba ni uspela in se postopek javne dražbe zaključi.

10.4 Javna dražba za nepremičnino je končana, ko vodja dražbe trikrat neuspešno izkliče isto najvišjo ponujeno ceno.

10.5 Prodajalec lahko začeti postopek prodaje kadar koli do sklenitve pravnega posla brez obrazložitve in brez odškodninske odgovornosti ustavi, dolžan pa je vrniti vplačano varščino brez obresti in izkazane stroške za prevzem razpisne dokumentacije.

Besedilo javne dražbe je objavljeno na spletni strani Javnega stanovanjskega sklada Mestne občine Ljubljana [www.jssmol.si](http://www.jssmol.si) in na spletni strani Mestne občine Ljubljana [www.ljubljana.si](http://www.ljubljana.si) ter na oglasni deski na sedežu Javnega stanovanjskega sklada Mestne občine Ljubljana, Zarnikova 3, Ljubljana.

**Javni stanovanjski sklad Mestne občine Ljubljana**

**Sašo Rink direktor**

|  |  |  |
| --- | --- | --- |
|  | C:\Users\kratnar\AppData\Local\Microsoft\Windows\Temporary Internet Files\Content.Word\Zig.png |  |
|  | Sašo Rink |
|  | Direktor |
|  |   |